b'\n_START_ARTICLE_\nTheophano\n_START_SECTION_\nSo\xc8\x9bia lui Romanos\n_START_PARAGRAPH_\nTheophano a fost de origine greac\xc4\x83, n\xc4\x83scut\xc4\x83 \xc3\xaen Laconia, \xc3\xaen ora\xc8\x99ul Sparta, \xc3\xaen anul 941. Ea este fiica unui c\xc3\xa2rciumar si a primit la botez numele de Anastasia iar dup\xc4\x83 c\xc4\x83s\xc4\x83toria cu \xc3\xaemp\xc4\x83ratul Roman al II lea din anul 956 \xc8\x99i a luat numele de Theophano dup\xc4\x83 numele unei alte \xc3\xaemp\xc4\x83r\xc4\x83tese care a fost doamna lui Leon al VI lea si a apartinut tot dinastiei macedonene._NEWLINE_Nu se \xc8\x99tie foarte bine cum a ap\xc4\x83rut aceast\xc4\x83 \xc3\xaemp\xc4\x83r\xc4\x83teas\xc4\x83. Cronicarii cur\xc8\x9bii, cu grij\xc4\x83 de bunul renume al dinastiei, afirm\xc4\x83 cu gravitate c\xc4\x83 era dintr-o familie foarte veche \xc8\x99i foarte nobil\xc4\x83 \xc8\x99i c\xc4\x83 \xc3\xaemp\xc4\x83ratul \xc8\x99i so\xc8\x9bia lui au sim\xc8\x9bit o bucurie nespus\xc4\x83 de a fi descoperit pentru fiul lor o so\xc8\x9bie de o sorgint\xc4\x83 at\xc3\xa2t de bun\xc4\x83. Dac\xc4\x83 trebuie s\xc4\x83-i credem pe istoricii mai pu\xc8\x9bin binevoitori casei de Macedonia, originea viitoarei basilissa ar fi fost infinit mai modest\xc4\x83. Tat\xc4\x83l ei, Crateros; de origine laconian\xc4\x83, era un plebeu obscur, care \xc8\x9binea o c\xc3\xa2rcium\xc4\x83 \xc3\xaentr-o mahala a capitalei: ea \xc3\xaens\xc4\x83\xc8\x9bi, \xc3\xaenainte de c\xc4\x83s\xc4\x83torie se numea Anastasia \xc8\x99i mai familiar chiar Anastaso; \xc8\x99i numai apropiindu-se de tron a primit numele mai sun\xc4\x83tor de Theophano, pentru a ar\xc4\x83ta, spun panegiri\xc8\x99tii s\xc4\x83i c\xc4\x83 fusese aleas\xc4\x83 de Dumnezeu._NEWLINE_Era de o frumuse\xc8\x9be ie\xc8\x99it\xc4\x83 din comun a\xc8\x99a cum ne spun cronicarii acelor vremuri. Prin frumusetea ei, ea l-a vr\xc4\x83jit pe Roman al II-lea. Dar unde l-a \xc3\xaent\xc3\xa2lnit? Cum l-a cucerit?Nu se \xc8\x99tie. Datorit\xc4\x83 prodigiosului ei noroc, unuia din acele concursuri de frumuse\xc8\x9be care se obi\xc8\x99nuia s\xc4\x83 se instituie \xc3\xaen Bizan\xc8\x9b, c\xc3\xaend se c\xc4\x83uta so\xc8\x9bie unui prin\xc8\x9b \xc8\x99i unde cele mai frumoase fete din \xc3\xaemp\xc4\x83r\xc4\x83\xc8\x9bie erau trecute \xc3\xaen revist\xc4\x83 de \xc3\xaemp\xc4\x83rat._NEWLINE_\xc3\x8endat\xc4\x83 dup\xc4\x83 c\xc4\x83s\xc4\x83torie, \xc3\xaen anul 958, t\xc3\xa2n\xc4\x83ra femeie d\xc4\x83du so\xc8\x9bului ei un fiu, care va fi Vasile al II-lea \xc8\x99i prin aceasta ea \xc3\xae\xc8\x99i \xc3\xaent\xc4\x83ri situa\xc8\x9bia la curte \xc8\x99i-\xc8\x99i m\xc4\x83ri influen\xc8\x9ba \xc3\xaen palat. C\xc3\xa2nd \xc3\xaen luna octombrie 959, Constantin VII-lea muri, Theophano se urc\xc4\x83 pe tron, \xc3\xaempreun\xc4\x83 cu Roman al II-lea. Ea avea atunci 18 ani \xc8\x99i t\xc3\xa2n\xc4\x83rul \xc3\xaemp\xc4\x83rat 21 de ani. Odat\xc4\x83 ajuns\xc4\x83 pe tron Theophano \xc3\xaei inl\xc4\x83tur\xc4\x83 pe to\xc8\x9bi intimii domniei precedente, tot personalul de rang \xc3\xaenalt schimbat; dar cea dint\xc3\xa2i grij\xc4\x83 a tinerei \xc3\xaemp\xc4\x83r\xc4\x83tese, c\xc3\xa2nd se v\xc4\x83zu st\xc4\x83p\xc3\xa2n\xc4\x83 suveran\xc4\x83 \xc3\xaen palat, fu de a \xc3\xaendep\xc4\x83rta pe soacra ei, basillisa Elena \xc8\x99i pe cele 5 surori ale lui Roman al II-lea._NEWLINE_Acestea erau ni\xc8\x99te prin\xc8\x9bese \xc3\xaenc\xc3\xa2nt\xc4\x83toare, care fuseser\xc4\x83 crescute admirabil de un tat\xc4\x83 ce le adora. Sub domnia lui Constantin al VII-lea ele fuseser\xc4\x83 chiar amestecate adeseori \xc3\xaen conducerea afacerilor politice: una dintre ele, Agata, prefrata b\xc4\x83tr\xc3\xa2nului \xc3\xaemp\xc4\x83rat \xc3\xaei servea adesea de secretar\xc4\x83 \xc8\x99i birourile ca si func\xc8\x9bionarii cuno\xc8\x99teau trecerea de care se bucura. Acest lucru nu putea s\xc4\x83 plac\xc4\x83 Theophanei. Astfel, prin ordinul pe care ea \xc3\xael smulse sl\xc4\x83biciunii lui Roman al II-lea, cele 5 surori ale suveranului fur\xc4\x83 invitate s\xc4\x83 intre \xc3\xaentr-o m\xc3\xa2n\xc4\x83stire. Zadarnic se rug\xc4\x83 mama lor pentru ele; zadarnic, \xc8\x9bin\xc3\xa2ndu-se str\xc3\xa2ns \xc3\xaembr\xc4\x83\xc8\x9bi\xc8\x99ate, tinerele fete cereau pl\xc3\xa2ng\xc3\xa2nd \xc3\xaendurare. Nimic nu folosi. Numai basilissa Elena fu autorizat\xc4\x83 s\xc4\x83 r\xc4\x83m\xc3\xa2n\xc4\x83 \xc3\xaen palat unde muri trist c\xc3\xa2teva luni mai t\xc3\xa2rziu. Fiicele sale trebuir\xc4\x83 s\xc4\x83 asculte de voin\xc8\x9ba ne\xc3\xa2ndurat\xc4\x83 care le arunc\xc4\x83 \xc3\xaen m\xc3\xa2n\xc4\x83stire \xc8\x99i, cu o asprime rafinat\xc4\x83, ele fur\xc4\x83 desp\xc4\x83r\xc8\x9bite una de alta. Zadarnic prin\xc8\x9besele se rascular\xc4\x83 pentru ultima oar\xc4\x83. C\xc3\xa2nd patriarhul Polyeuct puse s\xc4\x83 li se taie p\xc4\x83rul, c\xc3\xa2nd li se d\xc4\x83du haine de c\xc4\x83lug\xc4\x83ri\xc8\x9be, ele protestar\xc4\x83, rupser\xc4\x83 ve\xc8\x99tmintele de dimie \xc8\x99i cerur\xc4\x83 s\xc4\x83 m\xc4\x83n\xc3\xa2nce carne \xc3\xaen fiecare zi. P\xc3\xa2n\xc4\x83 la urm\xc4\x83, Roman al II-lea d\xc4\x83du ordin s\xc4\x83 li se lase acela\xc8\x99i fel de trai pe cre-l avuseser\xc4\x83 \xc3\xaen Palatul Sacru._NEWLINE_Dar ele erau pentru totdeauna moarte pentru lume \xc8\x99i Theophano triumfa._NEWLINE_Av\xc3\xa2nd \xc3\xaen vedere acest comportament al Theophanei unii cronicari s-au g\xc3\xa2ndit \xc8\x99i la faptul c\xc4\x83 Roman al II-lea ar fi putut muri otr\xc4\x83vit chiar de m\xc3\xa2na \xc3\xaemp\xc4\x83r\xc4\x83tesei.\n_START_SECTION_\nSo\xc8\x9bia lui Nicefor al II-lea Focas\n_START_PARAGRAPH_\nPe 15 martie 693, \xc3\xaemp\xc4\x83ratul Romanos al II-lea a murit \xc3\xaen mod nea\xc8\x99teptat, la v\xc3\xa2rsta de 26 de ani. Zvonurile cum c\xc4\x83 Theophano \xc3\xael otr\xc4\x83vise \xc3\xaencepuse s\xc4\x83 circule prin ora\xc8\x99, cu toate c\xc4\x83 ea nu a avut nimic de c\xc3\xa2\xc8\x99tigat din aceast\xc4\x83 ac\xc8\x9biune \xc8\x99i se aflase \xc3\xaen pat de 48 de ore, lupt\xc3\xa2ndu-se s\xc4\x83 dea na\xc8\x99tere Annei Porphyrogenita, atunci c\xc3\xa2nd \xc3\xaemp\xc4\x83ratul a murit. Fii lor, Vasile al II-lea \xc8\x99i Constantin al VIII-lea, de doar cinci \xc8\x99i trei ani, au fost mo\xc8\x99tenitorii tronului, iar Theophano a fost numit\xc4\x83 regent\xc4\x83. Ascensiunea ereditar\xc4\x83 era o chestiune de tradi\xc8\x9bie \xc8\x99i nu o lege \xc3\xaen Imperiu, iar ea \xc8\x99i-a dat seama c\xc4\x83 pentru a-\xc8\x99i proteja copii \xc8\x99i pozi\xc8\x9bia, avea nevoie de un protector. Trec\xc3\xa2nd peste un stol de pretenden\xc8\x9bi printre curtenii Constantinopolelui, ea a f\xc4\x83cut o alian\xc8\x9b\xc4\x83 cu Nicefor al II-lea Focas. Nicefor, un ascet resping\xc4\x83tor fizic care avea de dou\xc4\x83 ori v\xc3\xa2rsta ei, era cel mai mare erou al Imperiului la momentul resepectiv, cucerind Creta, Cipru, Cilicia \xc8\x99i Aleppo. \xc3\x8en schimb pentru mana ei, Nicefor \xc8\x99i-a luat angajamentul de a-i proteja copii \xc8\x99i interesele lor. Din moment ce armata deja \xc3\xael proclamase pe Nicefor ca \xc3\xaemp\xc4\x83rat \xc3\xaen Cezareea, el a intrat \xc3\xaen Constantinopol pe 15 august, a rupt rezisetn\xc8\x9ba lui Joseph Bringas (un oficial eunuc care devenise consilierul \xc8\x99ef al lui Romanos), iar la 16 august a fost \xc3\xaencoronat \xc3\xaen Hagia Sofia. Dup\xc4\x83 \xc3\xaencoronare, el s-a c\xc4\x83s\xc4\x83torit cu Theophano._NEWLINE_C\xc4\x83s\xc4\x83toria a provocat unele opozi\xc8\x9bii printre clerici, din moment ce Nicefor era deja na\xc8\x99ul unuia sau mai multor dintre copii \xc3\x8emp\xc4\x83r\xc4\x83tesei, fac\xc3\xa2nd ca rela\xc8\x9bia spiritual\xc4\x83 dintre ei s\xc4\x83 fie interzis\xc4\x83. De asemenea, trebuie remarcat faptul c\xc4\x83 Biserica Ortodox\xc4\x83 recuno\xc8\x99tea a doua c\xc4\x83s\xc4\x83torie. Situa\xc8\x9bia a fost agravat\xc4\x83 de vr\xc4\x83jma\xc8\x99ul conservator, Patriarhul Polieuct. Acesta i-a interzis lui Nicefor s\xc4\x83 s\xc4\x83rute sf\xc3\xa2ntul altar, pe motiv c\xc4\x83 trebuie s\xc4\x83 efectueze mai \xc3\xaent\xc3\xa2i o peniten\xc8\x9b\xc4\x83 pentru contractarea c\xc4\x83s\xc4\x83toriei. Privind problema rolului s\xc4\x83u \xc3\xaen calitate de na\xc8\x99, Nicefor a organizat un consiliu unde a declarat c\xc4\x83, din moment ce normele relevante au fost pronun\xc8\x9bate de c\xc4\x83tre Constantin al V-lea, nu aveau nici un efect. Polieuct nu a acceptat acest consiliu ca fiind legitim \xc8\x99i a procedat la excomunicarea lui Nicefor \xc8\x99i nu avea s\xc4\x83 se dea b\xc4\x83tut p\xc3\xa2n\xc4\x83 ce Nicefor nu o \xc3\xaenl\xc4\x83tura pe Theophano. Ca r\xc4\x83spuns, Bardas Fokas \xc8\x99i o alt\xc4\x83 persoan\xc4\x83 au depus m\xc4\x83rturie cum c\xc4\x83 Nicefor nu era, de fapt, na\xc8\x99ul copiilor lui Theophano, f\xc4\x83c\xc3\xa2ndu-l pe Polieuct s\xc4\x83 cedeze \xc8\x99i s\xc4\x83-i permit\xc4\x83 lui Nicefor s\xc4\x83 intre \xc3\xaen biseic\xc4\x83 \xc8\x99i s\xc4\x83 o p\xc4\x83streze pe Theophano ca so\xc8\x9bie._NEWLINE_Stilul militar aspru al lui Nicefor s-a dovedit contraproductiv \xc3\xaen diploma\xc8\x9bie \xc8\x99i la curte. Cur\xc3\xa2nd, Imperiul se afla \xc3\xaen r\xc4\x83zboi pe mai multe fronturi, taxele grele erau necesare pentru a sprijini r\xc4\x83zboaiele \xc8\x99i deveniser\xc4\x83 nepopulare pe o scar\xc4\x83 larg\xc4\x83, iar acestea au conincis cu c\xc3\xa2\xc8\x9biva ani c\xc3\xa2nd recoltele erau slabe. C\xc3\xa2nd \xc3\xaemp\xc4\x83ratul a \xc3\xaencercat s\xc4\x83 u\xc8\x99ureze suferin\xc8\x9ba prin limitarea averilor din m\xc4\x83n\xc4\x83stiri, fapta sa a dus la \xc3\xaenstr\xc4\x83inarea bisericii. La scurt tim \xc3\xaencepuse s\xc4\x83 se r\xc4\x83sp\xc3\xa2ndeasc\xc4\x83 o conspira\xc8\x9bie pentru eliminarea \xc3\xaemp\xc4\x83ratului. \xc3\x8en noaptea de 10 spre 11 decembrie 969, nepotul lui, Ioan I Tzimiskes, a traversat Bosforul pe furtun\xc4\x83 \xc8\x99i a intrat \xc3\xaen camerele imperiale unde \xc8\x99i-a ucis unchiul._NEWLINE_Tzimiskes era un b\xc4\x83rbat ar\xc4\x83tos \xc8\x99i irezistibil de fermec\xc4\x83tor iar legenda spune c\xc4\x83 el \xc8\x99i Theophano erau aman\xc8\x9bi. Oricare ar fi fost cazul, conspira\xc8\x9bia \xc3\xaempotriva lui Nicefor a fost larg r\xc4\x83sp\xc3\xa2ndit\xc4\x83 \xc8\x99i se pare c\xc4\x83 so\xc8\x9bia \xc8\x99i nepotul s\xc4\x83u au ajuns la o \xc3\xaen\xc8\x9belegere. \xc3\x8en noaptea asasin\xc4\x83rii, Theophano a p\xc4\x83r\xc4\x83sit \xc3\xaen mod suspicios dormitorul imperial, l\xc4\x83s\xc3\xa2nd u\xc8\x99a larg deschis\xc4\x83.\n_START_SECTION_\nPr\xc4\x83bu\xc8\x99irea\n_START_PARAGRAPH_\nTzimiskes propusese s\xc4\x83 se c\xc4\x83s\xc4\x83toreasc\xc4\x83 cu Theophano. Cu toate acestea, \xc3\xaemp\xc4\x83r\xc4\x83teasa era mult prea afectat\xc4\x83 de b\xc3\xa2rfe \xc8\x99i zvonuri. Patriarhul Polyeuktos a refuzat s\xc4\x83 efectueze \xc3\xaencoronarea dac\xc4\x83 Ioan nu avea s\xc4\x83-i pedepseasc\xc4\x83 pe cei care au asistat la asasinare, a elimitat-o pe \xc3\xaemp\xc4\x83r\xc4\x83teas\xc4\x83 de la curte \xc8\x99i a abrogat toate decretele prodecesorului s\xc4\x83u, care intrau \xc3\xaen contradic\xc8\x9bie cu interesele bisericii. Ioan a considerat c\xc4\x83 legitimitatea sa va fi mai bine consolidat\xc4\x83 prin aprobarea bisericii dec\xc3\xa2t prin logodna cu \xc3\xaemp\xc4\x83r\xc4\x83teasa nepopular\xc4\x83 \xc8\x99i a fost deacord cu cererile patriarhului. Theophano a fost trimis\xc4\x83 \xc3\xaen exil pe insula Prinkipio (uneori cunoscut\xc4\x83 sub numele de Prote).'